laion/Wikipedia-Exotic huggingface dataset:
দীর্ঘ লম্ফ

দীর্ঘ লম্ফ একটি ট্র্যাক অ্যান্ড ফিল্ড প্রতিযোগিতা যেখানে প্রতিযোগীরা গতি, শক্তি এবং তৎপরতা একত্রিত করে শুরুর বিন্দু থেকে যতদূর সম্ভব লাফানোর চেষ্টা করে। ট্রিপল জাম্প এবং দীর্ঘ লম্ফকে, বিভাগ হিসাবে, দূরত্বের জন্য লম্ফ পরিমাপ করার প্রতিযোগিতায় "অনুভূমিক লম্ফ" হিসাবে উল্লেখ করা হয়। প্রাচীন অলিম্পিক গেমসের ইতিহাসে এই প্রতিযোগিতার কথা পাওয়া যায়। ১৮৯৬ সালে প্রথম অলিম্পিকের সময় থেকে পুরুষদের জন্য এবং ১৯৪৮ সাল থেকে মহিলাদের জন্য এটি অলিম্পিকে অন্তর্ভুক্ত উঠেছে। সেরা প্রতিযোগিতা স্তরে, প্রতিযোগীরা একটি পথ ধরে দৌড়োয় (সাধারণত দৌড়োনোর পথের মত একই প্রলেপ দেওয়া রাবারযুক্ত পৃষ্ঠ, পুনর্ব্যবহারযোগ্য রাবার বা ভালকানাইজড রাবার প্রলেপ দেওয়া দৌড় পথকে সাধারণত সমস্ত আবহাওয়ায় দৌড়োনোর পথ বলা হয়) এবং একটি কাঠের পাটাতন (২০ সেমি বা ৮ ইঞ্চি চওড়া, যেটি দৌড়োনোর পথের সঙ্গে শক্ত করে লাগানো থাকে) থেকে তারা যতদূর পারে লাফ দেয় একটি সূক্ষ্মভাবে গুঁড়ো করা নুড়ি বা বালি দিয়ে ভরা গর্তে। প্রতিযোগী যদি নিষিদ্ধ রেখা পার হয়ে লাফ শুরু করে, লাফটি নিষিদ্ধ ঘোষিত হয় এবং কোনও দূরত্ব নথিবদ্ধ করা হয় না। এই ঘটনাটি শনাক্ত করতে পাটাতনে পরে প্লাস্টিসিনের একটি স্তর স্থাপন করা হয়। একজন কর্মকর্তা (রেফারির মতো) এই লাফটি দেখেন এবং নিষিদ্ধ কিনা নির্দেশ করেন। প্রতিযোগী নিষিদ্ধ রেখার পিছনে যে কোনও বিন্দু থেকে লাফ শুরু করতে পারে; তবে, পরিমাপ করা দূরত্বটি হবে, দেহ বা পোশাকের কোনও অংশের দ্বারা সৃষ্ট বালির ওপর সবচেয়ে কাছের দাগ থেকে নিষিদ্ধ রেখার সাথে লম্ব দূরত্ব। তাই, একজন প্রতিযোগী নিষিদ্ধ রেখার যতো কাছ থেকে লাফাতে পারবে, সে তত বেশি দূরত্ব অতিক্রম করতে পারবে। প্রতিযোগীরা যাতে যথাযথ জায়গা থেকে লাফ দিতে পারে, তাতে সহায়তা করার জন্য দৌড়োনোর পথের পাশে দুটি চিহ্ন রাখার অনুমতি দেওয়া হয়। ছোট স্তরের প্রতিযোগিতায়, প্লাস্টিসিন সম্ভবত থাকে না, দৌড়পথটি অন্য কোনও পৃষ্ঠতল হতে পারে বা প্রতিযোগীরা দৌড়পথে আঁকা বা টেপযুক্ত চিহ্ন থেকে তাদের লাফ শুরু করতে পারে। ছোট প্রতিযোগিতায়, প্রচেষ্টা সংখ্যা চার বা তিনের মধ্যে সীমাবদ্ধ থাকতে পারে। প্রতিটি প্রতিযোগীর একটি নির্দিষ্ট সংখ্যক প্রচেষ্টা থাকে। সাধারণত তিনটি প্রচেষ্টা হয়। সমস্ত আইনি চিহ্ন নথিভুক্ত করা হবে তবে কেবল দীর্ঘতম আইনি লাফটি গণনা করা হবে। প্রতিযোগিতার শেষে দীর্ঘতম আইনি লাফ (ট্রায়াল বা চূড়ান্ত রাউন্ড থেকে) দেওয়া প্রতিযোগীকে বিজয়ী ঘোষণা করা হয়। একই ফলাফল হওয়ার ঘটনা ঘটলে, সম ফলাফলের প্রতিযোগীদের পরবর্তী সেরা লম্ফগুলির সাথে তুলনা করে স্থান নির্ধারণ করা হবে। একটি বৃহৎ, বহু দিন ধরে চলা সেরা প্রতিযোগিতায় (অলিম্পিক বা ওয়ার্ল্ড চ্যাম্পিয়নশিপ), একটি নির্দিষ্ট সংখ্যক প্রতিযোগী চূড়ান্ত পর্বে ওঠে, পরিচালন সমিতি দ্বারা যা আগেই নির্ধারিত হয়। এই চূড়ান্ত প্রার্থীদের বাছাই করার জন্য ৩ টি পরীক্ষামূলক লম্ফের একটি সেট অনুষ্ঠিত হয়। চূড়ান্ত পর্বে যতগুলি স্থান দেওয়া হবে তার থেকে নূন্যতম একজন বেশি প্রতিযোগীকে চূড়ান্ত পর্বে খেলার অনুমতি দেওয়া হয়। রেকর্ডের উদ্দেশ্যে, সর্বাধিক গৃহীত বায়ু সহায়তা প্রতি সেকেন্ডে দুই মিটার (মি/সে) (৪.৫ মাইল প্রতি ঘণ্টা)। উইকিমিডিয়া কমন্সে দীর্ঘ লম্ফ সংক্রান্ত মিডিয়া রয়েছে। IAAF long jump homepage IAAF list of long-jump records in XML Powell vs Lewis Tokyo 91 (video) "USATF – 2006 Competition Rules" (পিডিএফ)। USA Track & Field। ২ নভেম্বর ২০০৬ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০০৬।  See Rule 185 in Article III ওয়েব্যাক মেশিনে আর্কাইভকৃত ২৭ নভেম্বর ২০২০ তারিখে
বেঙ্গল এয়াট্রোপোলিস প্রোজেক্ট লিমিটেড

বেঙ্গল এয়ারোট্রোপোলিস প্রোজেক্ট লিমিটেড হল ভারতের প্রথম বিমাননগরী নির্মাণ সংস্থা।এই সংস্থার সদর দপ্তর পশ্চিমবঙ্গ রাজ্যের কলকাতায় অবস্থিত।এই সংস্থাটি ভারতের প্রথম বোসরকারি গ্রিনফিল্ড বিমানবন্দর নির্মাণ করেছে দুর্গাপুরে। বেঙ্গল এরোট্রোপোলিস প্রোজেক্ট লিমিটেড ও চাঙ্গি ইন্টারন্যাশোনাল গ্রুপ মিলিত ভাবে দুর্গাপুরে একটি বিমাননদরী নির্মাণ করছে।এই বিমাননগরীটি অন্ডাল বিমাননগরী হিসাবে পরিচিত।বিমাননগরীটি মোট ২১৮৪ একর জমি নিয়ে গড়ে উঠেছে।এখানে বেসরকারি ভাবে কাজী নজরুল ইসলাম আন্তর্জাতিক বিমানবন্দর গড়ে উঠেছে।এটিই ভারতের প্রথম বেসরকারি বিমানবন্দর।বিমানবন্দরটি ৬০০ একর জমি নিয়ে গড়ে উঠেছে।বিমাননগরীর বাকি জমিতে আবাসন ,আইটি হাব ও লজিস্টিক হাব গড়ার কথা রয়েছে।এই বিমাননগরী দুর্গাপুর এর উপকন্ঠেই গড়ে উঠছে।বিমাননগরীটি থেকে দুর্গাপুর ১৫ কিলোমিটার ও আসানসোল ২৫ কিলোমিটার দূরে অবস্থিত। বেঙ্গল এরোট্রোপোলিস প্রোজেক্ট লিমিটেড পাঞ্জাবের লুধীয়াধনা শহরে একটি বিমাননগরী নির্মাণের জন্য মৌ স্বাক্ষর করেছে।এই বিমাননগরীটি ৩,৫০০ একর জমিতে নির্মাণ করা হবে। "অন্ডাল বিমাননগরীতে দেরি কেন, প্রশ্ন তুলল চাঙ্গি"। আনন্দবাজার প্রত্রিকা। সংগ্রহের তারিখ ১৯-০২-২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "কপ্টারেই আজ যাত্রা শুরু অণ্ডালের"। আনন্দবাজার প্রত্রিকা। সংগ্রহের তারিখ ১৯-০২-২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "১৫ বছর বিমান চালু রাখতে হবে অণ্ডালে"। আনন্দবাজার প্রত্রিকা। সংগ্রহের তারিখ ১৯-০২-২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "New airport planned near Durgapur"। দ্যা হিন্দু। সংগ্রহের তারিখ ১৭-০৯-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
নাউ অ্যান্ড দেন: ফ্রম কোনি আইল্যান্ড টু হিয়ার

নাউ অ্যান্ড দেন: ফ্রম কোনি আইল্যান্ড টু হিয়ার মার্কিন লেখক জোসেফ হেলার রচিত স্মৃতিকথা। বইটি ১৯৯৮ সালের ফেব্রুয়ারি মাসে প্রথম প্রকাশিত হয়, প্রকাশ করে নফ। বইয়ের প্রথম অর্ধেকে কোনি আইল্যান্ড এ হেলারের শৈশব ও এই স্থানের সম্পর্কে বর্ণনা রয়েছে। হেলার তার বেড়ে ওঠা, তার মা ও সৎভাইদের সাথে তার সম্পর্ক, প্রতিবেশীদের সাথে আমোদ-প্রমোদের মত্ততা, ফুটবল, বিনোদন পার্ক ও নাথান্‌স ফেমাস এর হট ডগের দোকানের কথা উল্লেখ করেছেন। হেলার তার লেখার প্রতি আগ্রহের কথা বর্ণনা করেছেন এবং তার প্রাথমিক বিদ্যালয়ের কিছু খাতায় তার লেখার পূর্বাভাস পাওয়া যায়। হাই স্কুলের শেষের দিকে হেলার বিমান বাহিনীতে যোগদানের পূর্বে কিছু চাকরি করেন। এর মধ্যে উল্লেখযোগ্য হল টেলিগ্রাম বার্তা প্রেরক, বীমা কোম্পানির কেরানী, জাহাজ নির্মানকারী কামারের সহকারী। দ্বিতীয় বিশ্বযুদ্ধ শুরু হলে হেলার মার্কিন যুক্তরাষ্ট্রের সামরিক বিমান বাহিনীতে গোলন্দাজ সৈনিক হিসেবে যোগ দেন। হেলার তার কয়েকজন সহকর্মী এবং কয়েকটি ঘটনার বর্ণনা দেন, যা তার ক্যাচ-টুয়েন্টি টু বইতেও লিপিবদ্ধ হয়েছে। হেলার তার মিশন সম্পন্ন করার পর চাকরি থেকে অব্যাহতি লাভ করেন। পাঁচ মাসের মধ্যে তিনি প্রথম বিয়ে করেন। তার স্ত্রী তার সাথে কলেজে পড়েন, কিন্তু তার সম্পর্কে আর বেশি কিছু জানা যায় নি। হেলার ইংরেজির অধ্যাপক ও বিজ্ঞাপনের কপিরাইটার হিসেবে কর্মরত থাকাকালীন পূর্ণাঙ্গ বই লেখার প্রাথমিক চেষ্টা করেন। হেলার তার জীবন সম্পর্কে যেমন বিস্তারিত লিখেন, তার বই সম্পর্কে বিস্তারিত তেমন কিছু লিখেন নি। ক্যাচ-টুয়েন্টি টু ও সামথিং হ্যাপেনড্‌ বই সম্পর্কে কিছু বিস্তারিত লিখলেও, পিকচার, গড ন্যুজ ও গুড অ্যাজ গোল্ড সম্পর্কে তেমন কিছু লিখেন নি। তিনি শেষের দিকের পরিচ্ছদে তার মনঃসমীক্ষণ সম্পর্কিত অভিজ্ঞতার কথা উল্লেখ করেন। এই পরিচ্ছদে তিনি তার বাবার মৃত্যুর ব্যাপারে আলোচনা করেন। পাবলিশার উইকলি এই বইয়ের গ্রন্থালোচনায় বলে, হেলারের বই (ক্যাচ-টুয়েন্টি টু) সবসময় পড়ার জন্য উপযুক্ত, কিন্তু এই অসম্পূর্ণ স্মৃতিকথা, যার বেশির ভাগ অংশ তার ছেলেবেলা নিয়ে বিবৃত, কিছুটা প্রবঞ্চনামূলক। যদিও বইটি স্পীড ভোজেল ও তার লেখা নো লাফিং ম্যাটার এর অনুবর্তী পর্ব বলে বিবেচিত, তবুও তিনি ক্যাচ-টুয়েন্টি টু উপন্যাস লেখার পরবর্তী অংশ বাদ দিয়েছেন। এছাড়া বইয়ের "অন অ্যান্ড অন" ও "অ্যান্ড অন অ্যান্ড অন" পরিচ্ছদ দুটি অসম্পূর্ণ মনে হয়েছে। লস অ্যাঞ্জেলেস টাইমস এ জোনাথান কির্চ্‌স লিখেন, হেলার তার উপন্যাসের মত সেয়ানা এবং দুষ্ট। তিনি ক্যাচ-টুয়েন্টি টু উপন্যাসে পাঠক যা জানতে চাচ্ছে তা জানতে না দিয়ে সেই গল্প তার এই স্মৃতিকথার জন্য বাঁচিয়ে রাখেন। এই বইতে তিনি সেই দ্বিতীয় বিশ্বযুদ্ধ চলাকালীন সেই গল্প ও তার শৈশবের গল্প তুলে ধরেন। Kakutani, Michiko (২৪ ফেব্রুয়ারি ১৯৯৮)। "BOOKS OF THE TIMES; A Memoirist Who Disregards the Details"। দ্য নিউ ইয়র্ক টাইমস। সংগ্রহের তারিখ ১৯ ফেব্রুয়ারি ২০১৭।  "Now and Then: From Coney Island to Here"। পাবলিশার উইকলি। ২৯ ডিসেম্বর ১৯৯৭। সংগ্রহের তারিখ ১৯ ফেব্রুয়ারি ২০১৭।  Kirsch, Jonathan (২২ ফেব্রুয়ারি ১৯৯৮)। "NOW AND THEN: From Coney Island to Here. By Joseph Heller"। লস অ্যাঞ্জেলেস টাইমস। সংগ্রহের তারিখ ১৯ ফেব্রুয়ারি ২০১৭।  টেমপ্লেট:জোসেফ হেলার
পিটার রিচার্ডসন

পিটার এডওয়ার্ড রিচার্ডসন (ইংরেজি: Peter Richardson; জন্ম: ৪ জুলাই, ১৯৩১ - মৃত্যু: ১৬ ফেব্রুয়ারি, ২০১৭) হেয়ারফোর্ডে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫৬ থেকে ১৯৬৩ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে কেন্ট ও ওরচেস্টারশায়ার দলের পক্ষে খেলতেন পিটার রিচার্ডসন। দলে তিনি মূলতঃ বামহাতি ব্যাটসম্যান হিসেবে দায়িত্ব পালন করতেন। পাশাপাশি ডানহাতে অফ স্পিন বোলিংয়ে পারদর্শীতা দেখিয়েছেন তিনি। রিচার্ডসনের আরও দুই ভাই প্রথম-শ্রেণীর ক্রিকেটে অংশ নেন। তন্মধ্যে ডিক রিচার্ডসন মাঝারীসারির ব্যাটসম্যান হিসেবে ওরচেস্টারশায়ার ও ইংল্যান্ডের পক্ষে টেস্ট খেলেন। অপর ভাই ব্রায়ান রিচার্ডসন মাঝে-মধ্যে ওয়ারউইকশায়ারের পক্ষে খেলেছেন। বামহাতি উদ্বোধনী ব্যাটসম্যান রিচার্ডসন শৌখিন খেলোয়াড় হিসেবে ওরচেস্টারশায়ারের পক্ষে খেলেন। ১৯৫২ সালের পূর্ব পর্যন্ত দলে নিয়মিত খেলতে পারেননি। চার বছর পর দ্রুতগতিতে তার খেলার উত্তরণ ঘটে ও ১৯৫৬ সালের অ্যাশেজ সিরিজে খেলার সুযোগ পান। সমগ্র খেলোয়াড়ী জীবনে ৩৪ টেস্টে অংশগ্রহণ করার সুযোগ পান তিনি। ৭ জুন, ১৯৫৬ তারিখে অস্ট্রেলিয়ার বিপক্ষে তার টেস্ট অভিষেক ঘটে। সিরিজের প্রথম টেস্টে ৮১ ও ৭৩ রান তুলেন। এরপর ওল্ড ট্রাফোর্ডে জিম লেকারের ১৯ উইকেট লাভের জনপ্রিয় খেলায় ১০৪ রান তুলেন। ঐ বছর তিনি ৪৯১ টেস্ট রান তুলেন যা বিশ্বের সর্বোচ্চ ছিল। নিজদেশে অনুষ্ঠিত পরবর্তী দুই সিরিজে ইংল্যান্ডের প্রথম পছন্দের উদ্বোধনী ব্যাটসম্যান ছিলেন তিনি। ১৯৫৭ সালে তার ভাই ডিক রিচার্ডসনের সাথে তিনিও ট্রেন্ট ব্রিজ টেস্ট খেলেন। এরফলে ২০শ শতাব্দীতে প্রথমবারের মতো একই দলের পক্ষে দুই ভাইয়ের অংশগ্রহণ ঘটে। ১৯৬১-৬২ মৌসুমে পাকিস্তান ও ভারত সফরে আসেন। এসময় তিনি নিচেরসারিতে খেলেন। এরপর ইংল্যান্ডে আরো একটি খেলায় অংশ নেন। ১৯৬৩ সালে সফরকারী ওয়েস্ট ইন্ডিজের বিপক্ষে তিনি ২ ও ১৪ রান তুলেন ওয়েস হল ও চার্লি গ্রিফিথের বোলিং আক্রমণ মোকাবেলা করে। কিন্তু ১৯৫৮-৫৯ মৌসুমে অস্ট্রেলিয়ায় দূর্বল খেলা প্রদর্শন করেন ও ইংল্যান্ড অ্যাশেজ খুঁইয়ে ফেলে। ১৯৬৫ সালে অবসর নেয়ার পূর্ব-পর্যন্ত কেন্টের প্রতিনিধিত্ব করেন তিনি। ১৯৫৭ সালে উইজডেন কর্তৃক অন্যতম বর্ষসেরা ক্রিকেটাররূপে ঘোষিত হন। ডেইলি এক্সপ্রেসের ক্রিকেট সংবাদদাতা কলিন ব্যাটম্যান মন্তব্য করেন যে, পিটার রিচার্ডসন ক্রিকেটে অন্যতম সেরা চরিত্রগুলোর অন্যতম ছিলেন যা তার ব্যাটিংশৈলী না দেখলে বিশ্বাস করা কঠিন। ১৬ ফেব্রুয়ারি, ২০১৭ তারিখে তার দেহাবসান ঘটে। "Player Profile: Peter Richardson"। cricketarchive। সংগ্রহের তারিখ ৬ মে ২০১৩।  Bateman, Colin (১৯৯৩)। If The Cap Fits। Tony Williams Publications। পৃষ্ঠা 140। আইএসবিএন 1-869833-21-X।  Bateman, Colin (১৯৯৩)। If The Cap Fits। Tony Williams Publications। পৃষ্ঠা 137। আইএসবিএন 1-869833-21-X।  "Peter Richardson dies aged 85"। Cricket365.com (ইংরেজি ভাষায়)। ১৭ ফেব্রুয়ারি ২০১৭। সংগ্রহের তারিখ ২০১৭-০২-১৭।  পিটার কার্স্টেন উইজডেন বর্ষসেরা ক্রিকেটার কমনওয়েলথ একাদশ ক্রিকেট দল প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে পিটার রিচার্ডসন (ইংরেজি) ক্রিকেটআর্কাইভে পিটার রিচার্ডসন (সদস্যতা প্রয়োজনীয়) (ইংরেজি)
নয়ডা-আগ্রা মনোরেল

নয়ডা-আগ্রা মনোরেল হল ভারতের রাজধানী দিল্লির উপকন্ঠে অবস্থিত নয়ডা থেক আগ্রা শহরের মধ্যে দ্রুত সংযোগ ঘটানোর একটি প্রস্তাবিত মনোরেল ব্যবস্থা। এটি নির্মাণের প্রস্তাব দিয়েছে উত্তরপ্রদেশ সরকার।নয়ডা আগ্রা মনোরেল যমুনা নদীর তীর বরাবর নির্মাণ করা হবে এবং এই মনোরেল ব্যবস্থা নির্মাণের তত্বাবধায়ক হিসাবে রাখা হয়েছে নয়ডা-গ্রেটার নয়ডা মেট্রো রেল কে। নয়ডা-আগ্রা মনোরেল ২০০ কিলোমিটার পথ নির্মাণ করা হবে নয়ডা থেকে আগ্রা পর্যন্ত। এই রেল ব্যবস্থা নয়ডার মহামায়া উড়ালপুল থেকে শুরু হয় নাইট সাফারি, বুদ্ধ ইন্টারন্যাশোনাল সার্কিট, মথুরা হয়ে আগ্রা পর্যন্ত যাবে। নভেম্বর ২০১৪: উত্তর প্রদেশের মুখ্যমন্ত্রী অখিলেশ যাদব মনোরেল নির্মাণের জন্য প্রস্তাব রেখেছেন। TNN (নভেম্বর ২৫, ২০১৪)। "UP CM proposes monorail from Noida to Agra"। Times of India (ইংরেজি ভাষায়)।  Reetu Sharma (নভেম্বর ২৫, ২০১৪)। "Soon reach Agra from Noida in just an hour as Akhilesh govt proposes monorail for this route"। One India (ইংরেজি ভাষায়)।  "Monorail planned to connect Noida with Agra"। IBN Live (ইংরেজি ভাষায়)। নভেম্বর ২৪, ২০১৪। ডিসেম্বর ৭, ২০১৪ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৯, ২০১৭।
মোহাম্মদ হাফিজ (বীর প্রতীক)

একই নামের অন্যান্য ব্যক্তিবর্গের জন্য দেখুন মোহাম্মদ হাফিজ। মোহাম্মদ হাফিজ (জন্ম: ২৩ ফেব্রুয়ারি, ১৯৩১ - মৃত্যু: ১৭ ফেব্রুয়ারি, ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। মোহাম্মদ হাফিজের জন্ম ব্রাহ্মণবাড়িয়া জেলার নবীনগর উপজেলার রতনপুর গ্রামে। তার বাবার নাম মুন্সি রহমতউল্লাহ এবং মায়ের নাম আসাদুন্নেছা বেগম। তার স্ত্রীর নাম আম্বিয়া খাতুন। তার এক ও ছেলে চার মেয়ে। পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে চাকরি করতেন মোহাম্মদ হাফিজ । ১৯৭১ সালে রেজিমেন্টের অবস্থান ছিল সৈয়দপুর সেনানিবাসে। তিনি তখন আলফা কোম্পানিতে কর্মরত ছিলেন। মার্চ মাসে তারা ছিলেন দিনাজপুরের পার্বতীপুরে। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে যুদ্ধ করেন জেড ফোর্সের অধীনে। ১৯৭১ সালের ২৪ অক্টোবর সিলেট জেলার অন্তর্গত গোয়াইনঘাট এলাকায় ছিল পাকিস্তানি সেনাবাহিনীর শক্ত এক প্রতিরক্ষা অবস্থান। এই প্রতিরক্ষা অবস্থানে আক্রমণ করার জন্য নিয়মিত মুক্তিবাহিনীর তৃতীয় ইস্ট বেঙ্গল রেজিমেন্ট ২৩ অক্টোবর রাতে সেখানে সমবেত হয়। নদীর পূর্বপাড়ে আক্রমণের দায়িত্ব ছিল আলফা কোম্পানির। এই দলে ছিলেন মোহাম্মদ হাফিজ। নেতৃত্বে ছিলেন মঞ্জুর আহমেদ (বীর প্রতীক)। হাফিজ একটি প্লাটুনের নেতৃত্ব দেন। সহযোদ্ধাদের সঙ্গে নিয়ে মোহাম্মদ হাফিজ নিঃশব্দে পৌঁছে যান পাকিস্তান সেনাবাহিনীর প্রতিরক্ষা অবস্থানের কাছে। হঠাৎ পাকিস্তান সেনাবাহিনী আক্রমণ করল। মুক্তিযোদ্ধারা কিছুটা হকচকিত ও বিপর্যস্ত হয়ে পড়লেও মোহাম্মদ হাফিজ সংকটে মনোবল হারালেন না। সহযোদ্ধাদের দ্রুত সংগঠিত করলেন এবং তার সাহসী প্রচেষ্টায় সহযোদ্ধাদের মনোবল বেড়ে গেল। তারা বীরত্বের সঙ্গে পাকিস্তান সেনাবাহিনীর আক্রমণ প্রতিহত করতে থাকলেন। সেদিন লেংগুরা গ্রামের দক্ষিণে ব্রিজহেড তৈরির মাধ্যমে সুরমা নদী অতিক্রম করে সেখানে পৌঁছান মুক্তিযোদ্ধারা। কিন্তু পাকিস্তান সেনাবাহিনী তাদের উপস্থিতি টের পেয়ে যায় এবং তারা ভোররাতে তাদের আকস্মিক আক্রমণ করে। এ সময় মোহাম্মদ হাফিজ সাহসের সঙ্গে পরিস্থিতি মোকাবিলা করেন। তুমুল যুদ্ধ চলতে থাকে। দুপুরের পর হেলিকপ্টারযোগে পাকিস্তান সেনাবাহিনীর নতুন দল এসে শক্তি বৃদ্ধি করে। পাকিস্তান সেনাবাহিনীর ফায়ার পাওয়ার ছিল অত্যন্ত বেশি। চরম প্রতিকূল অবস্থার মধ্যে মোহাম্মদ হাফিজ তার দল নিয়ে সাহসের সঙ্গে যুদ্ধ করেন। সন্ধ্যা পর্যন্ত আক্রমণ-পাল্টা আক্রমণ চলে। গোটা এলাকা রক্তক্ষয়ী যুদ্ধক্ষেত্রে পরিণত হয়। কোনো কোনো স্থানে পাকিস্তান সেনাবাহিনীর সঙ্গে মুক্তিযোদ্ধাদের হাতাহাতি যুদ্ধ হয়। যুদ্ধে মুক্তিবাহিনীর ২২ জন শহীদ ও ৩০ জন আহত হন। বীর প্রতীক "দৈনিক প্রথম আলো, "তোমাদের এ ঋণ শোধ হবে না" | তারিখ: ১৭-০২-২০১২"। ২০১৯-১১-০৭ তারিখে মূল থেকে আর্কাইভ করা। সংগ্রহের তারিখ ২০১৭-০২-১৯।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৩২২। আইএসবিএন 9789843351449।  একাত্তরের বীর মুক্তিযোদ্ধা (দ্বিতীয় খন্ড)। ঢাকা: প্রথমা প্রকাশন। মার্চ ২০১৩। পৃষ্ঠা পৃ ৩১১। আইএসবিএন 9789849025375।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
শেখ কামাল আন্তর্জাতিক ক্লাব কাপ

শেখ কামাল আন্তর্জাতিক ক্লাব কাপ হল বাংলাদেশে অনুষ্ঠিত একটি আন্তর্জাতিক ফুটবল প্রতিযোগিতা। এই প্রতিযোগিতার প্রথম আসর অনুষ্ঠিত হয় ২০১৫ সালে। এই প্রতিযোগিতায় ৮টি ক্লাব অংশ নিয়ে থাকে। বাংলাদেশ ফুটবল ফেডারেশনের সহযোগিতায় এবং চট্টগ্রাম আবাহনী আয়োজিত আন্তর্জাতিক ক্লাব ফুটবল টুর্নামেন্ট। এটি অক্টোবর ২০, ২০১৫ থেকে অক্টোবর ৩০, ২০১৫ পর্যন্ত অনুষ্ঠিত হয়।
হেইলুংচিয়াং

হেইলুংচিয়াং (চীনা: 黑龙江; ফিনিন: Hēilóngjiāng)গণপ্রজাতন্ত্রী চীনের একটি প্রদেশ। এটি চীনের উত্তর-পূর্ব অংশে অবস্থিত। "হেইলুংচিয়াং" কথাটির অর্থ কৃষ্ণ ড্রাগনের নদী। এটি প্রকৃতপক্ষে আমুর নদীর চীনা নাম। চীনা এক-অক্ষরে সংক্ষেপে প্রদেশটিকে হেই (黑; ফিনিন: Hēi) নামে ডাকা হয়। মাঞ্চু ভাষাতে অঞ্চলটিকে "সাহালিয়ান উলা" (অর্থাৎ "কৃষ্ণ নদী") নামে ডাকা হয়। হেইলুংচিয়াং প্রদেশের দক্ষিণে আছে চিলিন প্রদেশ এবং পশ্চিমে অন্তর্দেশীয় মঙ্গোলিয়া। উত্তরে ও পূর্বে রাশিয়ার সাথে সীমান্ত আছে। আমুর নদী চীন-রুশ উত্তর সীমান্ত নির্ধারণ করেছে। হেইলুংচিয়াং প্রদেশের চীনের সর্ব-উত্তরস্থিত বিন্দুটি অবস্থিত (আমুর নদীর তীরে মোহে কাউন্টি)। এছাড়া চীনের সর্ব-পূর্বের বিন্দুটিও এই প্রদেশেই অবস্থিত (আমুর নদী ও উস্সু‌রি নদীর সঙ্গমস্থল)। জিডিপি বিচারে এই রাজ্য চীনের পিছিয়ে পরা রাজ্যগুলোর একটি যার জিডিপি মান ভারতের পশ্চিমবঙ্গ রাজ্যের সমতুল্য। এই রাজ্যে চীনের বৃহত্তম তৈল ক্ষেত্র ডাকিঙ তেলক্ষেত্র অবস্থিত , যা দৈনিক ৮০০,০০০ ব্যারেল তেল উৎপাদন করে। রাষ্ট্যায়ত্ত হারবিন উড়োজাহাজ শিল্প গোষ্ঠী এখানে অবস্থিত। এখানে ব্রাজিলীয় এম্ব্রের লিগেসি ৬৫০ বাণিজ্য জেটবিমান , হারবিন সামরিক হেলিকপ্টার প্রস্তুত করা হয়। এই ম্যান্ডারিন চীনা ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। "Doing Business in China – Survey"। Ministry Of Commerce – People's Republic Of China। সংগ্রহের তারিখ ৫ আগস্ট ২০১৩।  "Communiqué of the National Bureau of Statistics of People's Republic of China on Major Figures of the 2010 Population Census [1] (No. 2)"। National Bureau of Statistics of China। ২৯ এপ্রিল ২০১১। ২৭ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১৩।  《2013中国人类发展报告》 (পিডিএফ) (চীনা ভাষায়)। United Nations Development Programme China। ২০১৩। ২০১৪-০৬-১১ তারিখে মূল (PDF) থেকে আর্কাইভ করা। সংগ্রহের তারিখ ২০১৪-০১-০৫।
২০১৭ রোলবল বিশ্বকাপ

২০১৭ রোল বল বিশ্বকাপ (অফিসিয়ালি ৪র্থ রোল বল বিশ্বকাপ নামে পরিচিত) হল আন্তর্জাতিক রোলবল ফেডারেশন কর্তৃক আয়োজিত আন্তর্জাতিক ক্রীড়া প্রতিযোগিতা রোলবল বিশ্বকাপের ৪র্থ আয়োজন যা ২০১৭ সালের ১৭ - ২৩ ফেব্রুয়ারি বাংলাদেশের রাজধানী ঢাকায় অনুষ্ঠিত হয়েছিল। এটি বাংলাদেশে অনুষ্ঠিত প্রথম রোলবল বিশ্বকাপ। এর আগের তিনটি আসরের দুটি (২০১১ ও ২০১৫) ভারতে এবং একটি (২০১৩) কেনিয়াতে অনুষ্ঠিত হয়েছিল। খেলার উদ্বোধন করেন বাংলাদেশের পরিকল্পনা মন্ত্রী আ হ ম মুস্তফা কামাল। জাতীয় রোলার স্কেটিং স্টেডিয়াম রোলবল বিশ্বকাপের মূল ভেন্যু. এই ভেন্যুতে সেমি ফাইনাল ও ফাইনাল অনুষ্ঠিত হয়। পাশাপাশি খেলা হয়েছে শহীদ ক্যাপ্টেন (অব.) মনসুর আলী জাতীয় হ্যান্ডবল স্টেডিয়াম ও মিরপুর শহীদ সোহরাওয়ার্দী ইনডোর স্টেডিয়ামে। ২২ ফেব্রুয়ারি ২০১৭ (2017-02-22) ১৭:০০ শহীদ সোহরাওয়ার্দী ইনডোর স্টেডিয়াম, মিরপুর ঢাকায় রোলবল বিশ্বকাপ: কেমন এই খেলা "রোলবল বিশ্বকাপের জন্য প্রস্তুত বাংলাদেশ"। DailyInqilabOnline। সংগ্রহের তারিখ ২০১৯-০৮-২৬।  দাপ্তরিক ওয়েবসাইট [১]
চামতি নদী

চামতি নদী বাংলাদেশের উত্তর-পূর্বাঞ্চলের সুনামগঞ্জ ও কিশোরগঞ্জ জেলার একটি নদী। নদীটির দৈর্ঘ্য ৫৯ কিলোমিটার, গড় প্রস্থ ৭২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চামতি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৭। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। "উত্তর-পূর্বাঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ১৮৮। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
ভারতের বিমানবন্দরের তালিকা

২০২১ সালের হিসাব অনুসারে ভারতে ৩০টি আন্তর্জাতিক বিমানবন্দর, ১০টি কাস্টমস বিমানবন্দর এবং ১০৭টি জাতীয় বিমানবন্দর ও হেলিপোর্ট বর্তমান। ভারতের বিমানবন্দরগুলির তালিকা এই পৃষ্ঠায় দেওয়া হল। বিমানবন্দরগুলিকে ধরন ও অবস্থান অনুযায়ী শ্রেণীবিভক্ত করা হয়েছে। রাজ্যের সকল অসামরিক ও সামরিক বিমানবন্দরগুলি নাম এই তালিকায় পাওয়া যাবে। দিল্লি মুম্বই কলকাতা চেন্নাই বেঙ্গালুরু হায়দ্রাবাদ কোচি আহমেদাবাদ পুনে গোয়া গুয়াহাটি লখনউ জয়পুর তিরুবনন্তপুরম ভুবনেশ্বর পাটনা কোজিকোট ইন্দোর কোয়েম্বাটুর শিলিগুড়ি বিশাখাপত্তনম নাগপুর বারাণসী শ্রীনগর অমৃতসর রাঁচি ম্যাঙ্গালোর চণ্ডীগড় রায়পুর পোর্ট ব্লেয়ার তিরুচিরাপল্লী মাদুরাই আগরতলা উদয়পুর জম্মু ইম্ফল দেরাদুন সুরাট বিজয়ওয়াড়া ভডোদরা তিরুপতি লেহ ভোপাল যোধপুর হুব্বাল্লী রাজমন্দ্রয় শিলচর ডিব্রুগড় ঔরঙ্গাবাদ রাজকোট বিদার পুদুচেরি গোয়ালিয়র জবলপুর রত্নাগিরি গুয়াহাটি মাইসুরু কথাগুড়েম নেল্লোর কাডাপা রায়গড় জগদলপুর রৌরকেলা নওয়াপাড়া বোকারো স্টিল সিটি দুর্গাপুর তুতিকোরিন নেভেলি সালেম ভেলোর আগাট্টি কান্নুর ভারতের বিমানবন্দরের তালিকা (ভারত) মূলত ভারতীয় বিমানবন্দর কর্তৃপক্ষ বিমানবন্দরগুলো পরিচালনা করলেও কিছু প্রধান বিমানবন্দর বেসরকারি মালিকানাধীন রয়েছে। ভারতের সবচেযে বড় বিমানবন্দরগুলির মধো একটি হলো দিল্লির ইন্দিরা গান্ধী আন্তর্জাতিক বিমানবন্দর। তালিকায় ব্যবহৃত সংকেতগুলি হল: পরিষেবাপ্রাপ্ত শহর – বিমানবন্দরটি সাধারণত যে শহরের সঙ্গে যুক্ত। সর্বত্র পরিষেবাপ্রাপ্ত শহরের অভ্যন্তরে সংশ্লিষ্ট বিমানবন্দরটি অবস্থিত হয় না, বরং শহরের বাইরে কোনো ছোটো শহরে হয়ে থাকে। আইসিএও – আন্তর্জাতিক অসামরিক বিমান সংস্থা (আইসিএও) নির্ধারক অবস্থান নির্ণায়ক কোড। আইএটিএ- আন্তর্জাতিক বিমান পরিবহন সংস্থা (আইএটিএ) নির্ধারিত কোড। বিমানবন্দরের নাম – বিমানবন্দরের সরকারি নাম। যেসব বিমানবন্দরের নামের ক্ষেত্রে মোটা অক্ষর ব্যবহৃত হয়েছে সেখানে বাণিজ্যিক বিমানসংস্থাগুলির বিমান নির্দিষ্ট সময়সূচি মেনে ওঠানামা করে। বিস্তারিত – সংশ্লিষ্ট বিমানবন্দর সম্পর্কে বিস্তারিত তথ্য। মালদ্বীপের বিমানবন্দরের তালিকা "List of Airtports (AAI)" (পিডিএফ)। Airport Authority of India। সংগ্রহের তারিখ ২ জুলাই ২০২১।  উদ্ধৃতি ত্রুটি: <ref> ট্যাগ বৈধ নয়; :1 নামের সূত্রটির জন্য কোন লেখা প্রদান করা হয়নি "Cabinet grants international airport status to five airports"। timesofindia-economictimes।  "Licenced Aerodromes in India" (পিডিএফ)। Directorate General of Civil Aviation of India। ২০০৮-১১-১০। ২০১৯-০৯-২৬ তারিখে মূল (PDF) থেকে আর্কাইভ করা। সংগ্রহের তারিখ ২০১৭-০২-২০।  Airports Authority of India website: AirportsIndia.org.in or AAI.aero "ICAO Location Indicators by State" (পিডিএফ)। International Civil Aviation Organization। ২০০৬-০১-১২। ২০০৭-০৯-২৬ তারিখে মূল (PDF) থেকে আর্কাইভ করা। সংগ্রহের তারিখ ২০১৭-০২-২০।  "UN Location Codes: India"। UN/LOCODE 2009-1। UNECE। ২০০৯-০৯-২৩। ২০১১-০৮-১৪ তারিখে মূল থেকে আর্কাইভ করা। সংগ্রহের তারিখ ২০১৭-০২-২০।  - includes IATA codes Great Circle Mapper - IATA and ICAO codes List of Indian Air Force Stations at GlobalSecurity.org
সুষমা দাস

সুষমা দাশ (জন্ম: ০১ মে ১৯৩০) একজন বাংলাদেশি লোকসংগীত শিল্পী যিনি ২০১৭ খ্রিষ্টাব্দে সংগীতে বিশেষ অবদানের জন্য একুশে পদক লাভ করেন। বাংলা লোকসংগীতের অন্যতম প্রধান শিল্পী, প্রাচীন লোকগানের চাক্ষুস স্বাক্ষী,সুললিত কন্ঠের অধিকারী একুশে পদকপ্রাপ্ত প্রবীণ লোকসংগীত শিল্পী শ্রীমতি সুষমা দাশ ১৩৩৬ বাংলা মোতাবেক ১৯২৯ খ্রীষ্টাব্দে সিলেট বিভাগের সুনামগঞ্জ জেলার দিরাই উপজেলার শাল্লা থানার পুটকা গ্রামে জন্মগ্রহণ করেন। তাঁর পিতাঃ প্রখ্যাত লোককবি রসিকলাল দাশ মাতাঃসংগীত রচয়িতা দিব্যময়ী দাশ। ছয় ভাই বোনের মধ্যে সুষমা দাশ সবার বড়।তাঁর আপন ছোট ভাই একুশে পদকপ্রাপ্ত প্রয়াত পণ্ডিত রাম কানাই দাশ। কর্মজীবনে তিনি যেমন একজন প্রখ্যাত লোকসংগীত শিল্পী,বাংলাদেশ বেতারের তালিকাভুক্ত শিল্পী ঠিক তেমনি সফল গৃহিণী।প্রাচীন লোককবিদের প্রায় ২ হাজারের অধিক গান তাঁর সংগ্রহে আছে তবে তা কোন ডায়রী বা বইয়ে লিপিবদ্ধ না সব গানই মনের ডায়রিতে লিপিবদ্ধ। তাঁর গাওয়া প্রাচীন ২২৯ টি গান,জীবনী,স্বাক্ষাৎকার নিয়ে আজিমুল রাজা চৌধুরী'সুষমা দাশ ও প্রাচীন লোকগীতি'নামে একটি বই ২০২০ সালের মার্চে প্রকাশ করেন।এটিই তাঁকেএবং তাঁর গান নিয়ে রচিত প্রথম বই। প্রাচীন প্রায় লোকবিদের গান করেছেন সুষমা দাশ।যেমন,সৈয়দ শাহনূর,শিতালং ফকির,দ্বীন ভবানন্দ,কালা শাহ,লালন সাই,আরকুম শাহ,হাসন রাজা,রাধা রমন,মদনমোহন,উকিল মুন্সী,জালাল খাঁ,দ্বীনহীন,অধরচান,রামজয় সরকার,শ্যামসুন্দর,দুর্গাপ্রসাদ,রসিক লাল দাশ,কামাল পাশা,দুর্বিন শাহ,শাহ আবদুল করিম,গিয়াস উদ্দিন প্রমুখ। প্রায় ২ হাজারের অধিক লোকগান মুখস্থ সুষমা দাশের। কোন বই বা পান্ডুলিপির সাহায্য ছাড়াই তিনি ৯০ বছর বয়সেও শুদ্ধ বাণীতে গান পরিবেশন করে তাকেন। তিনি নিজেও কয়েকটি গান লিখেছেন তবে সেগুলো সংখ্যায় কম। তিনি সাধারণত যে ধারার গান গেয়ে তাকেন তা হলো পল্লীগান,কবিগান,লোকগান,হোরিগান,ঘাটুগান,ধামাইল,সূর্যব্রত,পালাগান,কীর্তন,মনসা,গোষ্ঠলীলা,সুবল মিলন,বাউলা,ভাটিয়ালী,পীর মুর্শিদি ইত্যাদি। পারিবারিক জীবনে সুষমা দাস চার ছেলে ও দুই মেয়ের জননী। সংগীতে বিশেষ অবদানের জন্য তিনি ২০১৭ সালে একুশে পদক লাভ করেন। এছাড়া তিনি অসংখ্যা পুরুস্কারে ভূষিত হন ,যেমন কলকাতা 'বাউল ফকির উৎসব' সম্মাননা ১৪১৭ বাংলা। জেলা শিল্পকলা একাডেমী গুণীজন সম্মাননা ২০১৫। রাধা রমণ উৎসব সংবর্ধনা ২০১৭। রবীন্দ্র পদক ২০১৯। ২০১৭-এর একুশে পদক বিজয়ীগণ। বাসস (২০ ফেব্রুয়ারি ২০১৭)। "একুশে পদক প্রদান করলেন প্রধানমন্ত্রী"। বাংলাদেশ সংবাদ সংস্থা (বাংলাদেশের জাতীয় সংবাদ সংস্থা)। ২০১৭-০২-২৮ তারিখে মূল (HTML) থেকে আর্কাইভ করা। সংগ্রহের তারিখ ৯ জুন ২০১৭।  ইকবাল, দিদারুল (২২ ফেব্রুয়ারি ২০১৭)। "একুশে পদক প্রদান করেছেন বাংলাদেশের প্রধানমন্ত্রী" (HTML)। চীন আন্তর্জাতিক বেতার (সিআরআই)। সংগ্রহের তারিখ ৯ জুন ২০১৭।  "একুশে পদক পাচ্ছেন সুনামগঞ্জের সুষমা দাস"। sunamkantha.com। ফেব্রুয়ারি ১৪, ২০১৭। ফেব্রুয়ারি ১৫, ২০১৭ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৪, ২০১৭।  "17 named for Ekushey Padak 2017"। The Daily Star। ফেব্রুয়ারি ১২, ২০১৭। সংগ্রহের তারিখ ফেব্রুয়ারি ১৪, ২০১৭।